|  |  |  |  |
| --- | --- | --- | --- |
|  |  | | |
| Aprašas: iso1 | | | |
| **KAUNO MIESTO SAVIVALDYBĖS ADMINISTRACIJA**    Biudžetinė įstaiga, Laisvės al. 96, LT-44251 Kaunas, tel. (8 37) 42 26 31, faks. (8 37) 42 54 52, el. p. administracijos.direktorius@kaunas.lt, http://www.kaunas.lt. Duomenys kaupiami ir saugomi Juridinių asmenų registre, kodas 188764867 | | |
|  | |  |
| Lietuvos Respublikos Seimo kontrolieriui Raimondui Šukiui  Gedimino pr. 56,  01110 Vilnius | | 2016-08-23 Nr. (33.192)R-3611 Į 2016-07-15 Nr. 4D-2016/2-948/3D-2096 |
|  | | |
| **DĖL INFORMACIJOS APIE M. VALANČIAUS G., KAUNE, PATEIKIMO** | | |

Informuojame, kad Kauno miesto savivaldybės administracija (toliau – Savivaldybė), vykdydama Lietuvos Respublikos Seimo kontrolieriaus 2016-05-02 pažymos Nr. 4D-2016/2-201 (toliau – Pažyma) rekomendacijas dėl Pareiškėjos, gyvenančios M. Valančiaus g., Kaune (toliau – Namas) skundo dėl Savivaldybės veiksmų (neveikimo), vykdant daugiabučių namų savininkų bendrijos „...................................“ (toliau – Bendrija) valdymo organų veiklos priežiūrą ir kontrolę bei statinių naudojimo priežiūrą (toliau – Skundas), nustatė:

1. Savivaldybė pagal Kauno miesto savivaldybės tarybos 2015-04-02 sprendimu Nr. T-163 patvirtintas Butų ir kitų patalpų savininkų bendrijų valdymo organų, jungtinės veiklos sutartimi įgaliotų asmenų ir savivaldybės vykdomosios institucijos paskirtų bendrojo naudojimo objektų administratorių veiklos, susijusios su įstatymų ir kitų teisės aktų jiems priskirtų funkcijų vykdymu, priežiūros ir kontrolės taisykles vykdydama bendrojo naudojimo objektų valdytojų veiklos priežiūrą ir kontrolę nustatė, kad Namą administruojanti UAB „Inservis“ neturėjo teisės įvykdyti Pareiškėjos reikalaujamo Namo III laiptinės trečio aukšto laiptinės remonto, nes 2015-07-20 Statinio techninės priežiūros patikrinimo akte Nr. 04-7-116 įrašytas reikalavimas „4.3 remonto būtinumas ir jo organizavimas – [...] III-oje laiptinėje, trečiame aukšte būtinas sienų, lubų remontas [...]“ pagal STR 1.12.05:2010 IV-ąją dalį „Privalomųjų reikalavimų visuma“ laiptinės patalpų sienų, lubų apdailos darbai nepriskirtini prie privalomųjų remonto darbų. Pažymėtina, kad ir Bendrijos visuotinis susirinkimas dar 2014-09-22 nutarė neremontuoti III laiptinės trečiame aukšte esančios netvarkingos sienos ir sugadintos apšvietimo lempos, kadangi to pasekmės atsirado dėl Pareiškėjos veiklos. 2016-05-20 Namui buvo surašytas Statinio techninės priežiūros patikrinimo aktas Nr. 04-7-55, kurio 3 punktas nustato „ [...] Laiptinių sienų, lubų apdailos būklė gera, tačiau III laiptinėje dalis trečio aukšto lubų ir sienų apdailos pažeista. [...]“, o 4.3 punkte „Remonto būtinumas ir jo organizavimas“ reikalavimas remontuoti III-ios laiptinės trečio aukšto lubas ir sienas neįtrauktas. Su UAB „Inservis“ pasiūlymu suremontuoti laiptinę už Pareiškėjos lėšas, Pareiškėja nesutiko.
2. Asmenų prašymai nagrinėjami vadovaujantis Lietuvos Respublikos viešojo administravimo įstatymo ir Lietuvos Respublikos teisės gauti informaciją iš valstybės ir savivaldybės institucijų ir įstaigų įstatymo nuostatomis, Asmenų prašymų nagrinėjimo ir jų aptarnavimo viešojo administravimo institucijose, įstaigose ir kituose viešojo administravimo subjektuose taisyklėmis, patvirtintomis Lietuvos Respublikos Vyriausybės 2007 m. rugpjūčio 22 nutarimu Nr. 875, Kauno miesto savivaldybės dokumentų rengimo, tvarkymo, apskaitos, tvarkymo, apskaitos, saugojimo, naudojimo, kontrolės procedūrų aprašu. Atsižvelgiant į Kontrolieriaus 2016-05-04 pažymą Nr. 4D-2016/2-267 Savivaldybės administracijos direktoriaus pavedimu (Savivaldybės administracijos direktoriaus 2016-07-27 raštas Nr. (33.192)R-3310) visi Savivaldybės administracijos darbuotojai, nagrinėjantys asmenų prašymus, skundus ir pranešimus, pasirašytinai susipažinti su minėta Kontrolieriaus pažyma, kurioje išsamiai aptarta asmenų aptarnavimo tvarka.

PRIDEDAMA.

1. Kauno miesto savivaldybės administracijos filialo Centro seniūnijos 2016-06-02 raštas Nr. 04-9-70, 2 lapai.

2. 2016-05-20 Statinio techninės priežiūros patikrinimo aktas Nr. 04-7-55, 2 lapai.

|  |  |  |
| --- | --- | --- |
| Administracijos direktorius |  | Gintaras Petrauskas |

V. Markevičius, tel., 864628246